كاظم الساهر

كاظم الساهر مطرب عراقى.

 حياته 
اتولد يوم 12 سبتمبر 1957 ف مدينه الموصل عاصمه محافظه نينوى بالعراق, اسمه بالكامل “كاظم جبار ابراهيم السامرائى”, نقل مع عيلته لمنطقه الحريه فى بغداد بسبب ظروف عمل ابوه. اتجوز من بنت عمه و خلف منها ولدين هما (”وسام” مواليد سنه 1981م – “عمر” مواليد سنه 1987م).

قدر يشترى أول جيتار من بيعه للكتب و الأيسكريم, و اتعلم بعد كده العزف على الجيتار و العود, درس المزيكا فى معهد الدراسات الموسيقيه ببغداد لمده 6 سنين.

اشتغل فى بدايه حياته استاذ لماده التاريخ, بعدها دخل الجيش العراقى ايام الحرب مع ايران, رجع للتدريس بسبب نقص فى المعلمين, و اتعين مدرس لماده الفن و المزيكا فى مدرسه “كربيش” و مدرسه “بيناتا” بقريه تابعه لقضاء عقره فى كردستان العراق.

لحن أول أغنيه ليه بعنوان “أين أنت” و هو فى السنه الأولى من المعهد, بعدها تعاون مع الشاعر “عزيز الرسام” و أصدر أول ألبوماته سنه 1984م بعنوان شجره الزيتون, و تعاون بعد كده مع الشاعر كريم العراقى فى مقدمه مسلسل “ناديه” سنه 1987م, كانت أول نجاحاته الفنيه سنه 1989م من خلال أغنيه “عبرت الشط ” اللى سافر بعدها الكويت و بيروت. و هناك قدم أغانى زى “نزلت للبحر” و ”ده اللون” و ”كثر الحديث”, كان أول تعاون ليه مع الشاعر نزار قبانى من خلال قصيده “انى خيرتك” اللى لاقت نجاح كبير, و كمل تعاونه مع القبانى من خلال الكتير من القصائد منها زيدينى عشق و فى مدرسه الحب, و بقى من احسن المطربين العرب.

 جوايز 
كاظم الساهر الفنان العربى الوحيد اللى غنى فى القاعه الملكيه فى بريطانيا, و الفنان التانى فى العالم بعد مادونا اللى اخد مفتاح مدينه سيدنى, و خد جوايز و أوسمه كتير زى:

 جايزه أوسكار الأغنيه العربيه
 سفير الأغنيه العراقيه سنه 1996م من بغداد
 جايزه احسن مطرب عربى و فارس القصيده و الأغنيه العربيه سنه 2001م فى مصر من مهرجان الأغنيه الدولى السابع
 جايزه احسن مطرب عربى فى لبنان سنه 2001م
 جايزه الميوركس سنه 2004م
 جايزه منظمه اليونسكو,
 جايزه احسن أغنيه عربيه عن أغنيه هاحبيبى سنه 1996م من مهرجان الأغنيه العربيه الاولانى بالقاهره
 جايزه اليونيسيف عن أغنيه تذكر اللى اترجمت لـ 18 لغه
 جايزه صندوق منظمه الامم المتحده للطفوله اليونيسيف عن أغنيه “دلع”
 قلاده الابداع من بغداد سنه 1997م
 وسام التفوق بوصيه من الملك حسين سنه 2000/2001م
 وسام الاستحقاق من وزاره الثقافه التونسيه سنه 2000م و 2004م.

 ألبومات 
الألبومالسنهالمنتجمع الحب2023كاظم الساهركتاب الحب2016بلاتينيوم ريكوردز لا تزيديه لوعة2011روتانا جريدة الرايالرسم بالكلمات2009روتاناصور2008روتانايوميات رجل مهزوم2007روتاناانتهى المشوار2005روتاناالى تلميذة2004روتاناملينا البعد2004روتاناحافية القدمين2003روتاناقصة حبيبين2002روتاناأبحث عنك2001روتاناالحب المستحيل2000روتاناحبيبتى والمطر1999روتاناأنا وليلى1998روتانامدرسة الحب1997روتانااغسلى بالبرد1996روتاناصعب عليا1996فنون الجزيرةبعد الحب1995ريلاكس انسلامتك من الآه1994روتانابانت الاعيبك1993الحصنهافرح1992الحصنهلا تحتج1991العزيز1990النظائرلا يا صديقي1990ميوزيك ماسترغزال1989شركة النظائرشجرة الزيتون1984الأهرام  البحرين

 مصادر 

تصنيف:مواليد 1957
تصنيف:مغنيين عراقيين
تصنيف:موسيقيين عراقيين
تصنيف:كتاب اغانى